Kanepisõltuvus

Kanepisõltuvus on seisund, mida iseloomustab:
tolerantsuse tõus – suurenevad kanepiannused, et saada sarnast efekti, mis varem saadi väikeste annustega;
sõltuvus – kanep on muutunud isiku igapäevaelu tähtsaks osaks;
võõrutusnähud – kanepi tarvitamise katkestamisel ilmnevad mitmesugused tervisehäired.

Uuringute alusel jääb ligikaudu 9% tarbijatest sõltuvusse.https://www.drugabuse.gov/publications/research-reports/marijuana/marijuana-addictive

Klassifikatsioon
Sõltuvus klassifitseeritakse RHK-10-s jaotises: F12 – kannabinoidide tarvitamisest tingitud psüühika- ja käitumishäired.

Kanepisõltuvust kodeeritakse RHK-10 järgi F12.2xMental and behavioural disorders due to use of cannabinoids

Diagnostilised kriteeriumid
RHK-10 järgi on kanepisõltuvuse diagnostilised kriteeriumid järgnevadCannabis dependence Cambridge University Press, 2006. Lk 26
Tugev soov või sundmõte tarvitada kanepit.
Võimetus kontrollida kanepi tarvitamisel käitumist, tarvitamise kestust ja tarvitamise lõpetamist.
Võõrutusnähtude ilmnemine kanepi tarvitamise vähendamisel või lõpetamisel. Kanepi taastarvitamisel või annuse tõstmisel võõrutusnähud kaovad.
Tolerantsuse teke, mis väljendub selles, et kanepi esialgse toime saavutamiseks tuleb kanepi annust suurendada.
Vaba aja veetmise teiste võimaluste ja huvide progresseeruv taandumine kanepi tarvitamise ees. Suureneb ajahulk, mis kulub kanepi hankimisele ja tarvitamisele või toimest loobumusele.
Kanepi tarvitamise jätkamine vaatamata ilmsetele kahjustavatele tagajärgedele, nagu intensiivsele kanepi tarvitamisele perioodile järgnevad kurvameelsuse episoodid või kanepi tarvitamisega seotud häired kognitiivsetes funktsioonides.

Kanepisõltuvust võib kindlalt diagnoosida, kui mingil ajahetkel eelneva aasta jooksul on esinenud kolm või enam ülalloetletud sümptomit.
Patogenees
Geneetilised tegurid
Uuringud on näidanud, et kanepisõltuvuse areng on olulisel määral mõjustatud geneetiliste tegurite pooltHow do genes influence marijuana use? The role of subjective effects Addiction (1997), 92(4), 409–417). Kuid ilmselt ei ole tegemist mingi kindla geeniga, mis determineerib kanepisõltuvuse kujunemist, vaid pigem multigeense teguriga, sest uuringute käigus on leitud, et kanepisõltuvust mõjutavad geenid võivad paikneda mitmetes kromosoomides, nagu 3, 9, 14, 18, 19, 21, 22Heritability and a genome-wide linkage analysis of a Type II/B cluster construct for cannabis dependence in an American Indian community. Addict Biol. 2009 Jul;14(3):338-48Autosomal linkage analysis for cannabis use behaviors in Australian adults Drug and Alcohol Dependence Volume 98, Issue 3, 1 December 2008, Pages 185–190A Genome-Wide Scan for Loci Influencing Adolescent Cannabis Dependence Symptoms: Evidence for Linkage on Chromosomes 3 and 9 Drug Alcohol Depend. 2007 June 15; 89(1): 34–41.

Biokeemilised alused
Kanepis leiduv tetrahüdrokannabiool, mis põhjustab kanepi manustamisel enamikku tekkivaid psüühilisi ja kehalisi nähte, kontakteerub organismis olevate kannabinoidide retseptoritega. Nii tetrahüdrokannabiool, mis on kehaväline aine ja endokannabinoidid, mis on kehaomased ained, kontakteeruvad kannabinoidide retseptoritega. On avastatud ka aineid, mis sarnaselt tetrahüdrokannabiooliga aktiveerivad kannabinoidide retseptoreid (nt anandamiidil) ja on avastatud aineid, mis blokeerivad kannabinoidide retseptoreid ja pärsivad sellega tetrahüdrokannabiooli efekteBlockade of Effects of Smoked Marijuana by the CB1-Selective Cannabinoid Receptor Antagonist SR141716 Arch Gen Psychiatry. 2001;58:322–328]. Kuid millised on kanepisõltuvuse täpsed mehhanismid, on 2009. aastal veel suures osas selgusetuThe endocannabinoid system as a target for the treatment of cannabis dependence. Neuropharmacology. 2009;56 Suppl 1:235-43.

Sümptomid
Võõrutusnähud
Kanepisõltuvuse korral kanepi tarvitamise katkestamise järel avalduvad võõrutusnähud ei ole tavaliselt kuigi raskekujulised 2. Cannabis and Its Effects – Physical Dependence The Report of the Canadian Government Commission of Inquiry into the Non-Medical Use of Drugs – 1972. Need on tunduvalt tagasihoidlikumad kui on võõrutusnähud morfinismi ja alkoholismi korral. Ei loom- ega inimuuringutes ole sedastatud kanepi tarvitamise katkestamise järel olulisi füüsilise sõltuvuse ilminguid. Kuid välistada tõsisemate nähtude ilmnemist siiski ei saa. Mõningates uuringutes on fikseeritud raskete võõrutusnähtude ilmnemist, aga seda siiski tõsisel tasemel väljakujunenud kanepisõltuvuse korral.

Tavalisemad võõrutusnähud kanepisõltuvuse korralCannabis Dependence and Treatment: GP Supplement No. 10
Astolfi, H., Leonard, L. & Morris, D. 1998, GP Drug & Alcohol Supplement No 10,
Cannabis Dependence and Treatment. GP Drug and Alcohol, 1998 (Märkus – veebi kaudu pole loetav):
rahutus
ärrituvus
higistamine
unehäired
kurbus
isutus

Harvem esinevad võõrutusnähud:
värisemine
iiveldus või/ja oksendamine
mõningane kõhulahtisus
süljevoolus

Viited

Välislingid
Fitz Hugh Ludlow, The hasheesh eater : being passages from the life of a Pythagorean, 1857, Medical Heritage Library, veebiversioon (vaadatud 16.01.2014) (inglise keeles) 
Eesti kanepiteemaline foorum ja wiki
Pilves koolielu ehk 100% kanepit Postimees, 8. november 2003
Kanepist ja sõltuvusest Tervise Arengu Instituudi veebileht
Cannabis dependence Cambridge University Press, 2006

Kategooria:Narkoloogia